གསུང་རབ་ཀྱི་སྒྲིལ་ཆས་སུ་ཚུད་པའི་གདོང་དར་དེ་ནི་དུས་རབས་སྔ་མོ་ཞིག་ནས་བྱུང་ཡོད་བཟོ་མི་སྣང་།སྔོན་གྱི་གདོང་དར་ཡིན་ན་གསུང་རབ་དེའི་དབུ་ཤོག་དང་ལྷན་ཅིག་ཏུ་སྦྱར་ནས་འདུགས་སྐྱ་བྱང་དགོན་ཉམས་གསོ་བྱེད་སྐབས་ས་སྐྱ་དགོན་གྱི་དཔེ་མཛོད་ཆེན་པོ་གསུམ་དུ་གྲགས་པའི་ཡ་གྱལ་སྒོ་རུམ་དཔེ་མཛོད་ཁང་ནས་ཐོན་པར་གྲགས་པའི་གསུང་རབ་ཁག་ཅིག་ལ་སྔོན་གྱི་གདོང་དར་གང་ཡིན་པ་དེ་དག་གཞན་གྱིས་བཟོ་བཅོས་མེད་པར་སྔར་བཞིན་སྣང་།དེ་དག་གསུང་རབ་ཀྱི་དབུ་ཤོག་དང་ལྷན་ཅིག་ཏུ་འབྲེལ་འདུག་ལ་ད་དུང་ཀ་མད་ཀྱི་པོད་གྲངས་བཟུང་བའི་ཚབ་ཏུ་གདོང་དར་གྱི་སྟེང་དུ་ཕར་ཆིན་བཏབ་པའི་བྱ་ཁྲུང་ཁྲུང་དཀར་པོ་བརྒྱབ་སྟེ་པོད་གྲངས་ཟིན་པའང་འདུགགདོང་དར་ནི་སྒྲིལ་ཆས་གཞན་དང་བསྡུར་ན་ཅུང་ཟད་ཞིག་ཕྱིས་ནས་དར་བར་མངོན།གང་ཡིན་ཟེར་ན།ད་ལྟ་ང་ཚོས་མཇལ་ཡུལ་དུ་མཆིས་པའི་གསུང་རབ་མང་པོ་ཞིག་སྔོན་གྱི་མཆོད་རྟེན་དང་ས་འོག་ནས་ཐོན་པ་ཞིག་རེད་འདུགགསུང་རབ་དེ་དག་ལ་སྐུ་རགས་ཕུད་པའི་དྲིལ་ཆས་གཞན་ཡོད་པའི་སྒྲོས་མི་སྣང་།དེ་སྔ་རྭ་ལུང་དགོན་པའི་འདུ་ཁང་གི་རྩིག་ཁུག་ཞིག་ཏུ་དཔེ་རྙིང་མང་པོ་ཞིག་ལུད་ལྟར་སྤུངས་འདུགདེ་དག་ཅུང་ཟད་ཞིག་གོ་རིམ་བསྒྲིགས་སྐབས་དགོན་དེའི་འགན་ཁུར་མཁན་སྐུ་ཞབས་ལགས་དང་བཀའ་མོལ་བྱུང་བ་ལྟར་ན།དཔེ་རྙིང་དེ་དག་ནི་རྭ་ལུང་དགོན་དང་ཐག་མི་རིང་བའི་སར་བཀྲ་ཤིས་སྒོ་མང་མཆོད་རྟེན་ཞིག་འདུག་པ།དེའི་ནང་ནས་ཐོན་པའི་དཔེ་རྙིང་ཞིག་རེད་ཅེས་གསུངས་ཀྱི་འདུགདཔེ་རྙིང་དེ་དག་བསྒྲིགས་སྐབས་སུ་དཔེ་རྙིང་དེ་དག་ལ་དྲིལ་ཆས་སོགས་ཡོད་མེད་ཀྱི་བཀའ་དྲི་ཞུས་པས་ཁོང་ཚོས་དཔེ་རྙིང་དེ་དག་མཆོད་རྟེན་གྱི་ནང་ནས་ཐོན་དུས་པོ་ཏི་སོ་སོ་རྒྱུན་བུས་བསྡམས་ཡོད་པ་ཙམ་ལས་དེ་དག་ལ་སྒྲིལ་ཆས་གཞན་ཡོད་པའི་གསུང་སྒྲོས་མི་གདའ་བ་དེ་དང་གཅིགད་དུང་སྤྱི་ལོ༢༠༡༡ལོར་མངའ་རིས་ས་ཁུལ་དུ་གནའ་དཔེ་ཡོངས་བཤེར་གྱི་སྐབས་སྤུ་ཧྲེང་རྫོང་འཁོར་ཆགས་དགོན་པའི་ནང་དུ་བཞུགས་པའི་དཔེ་རྙིང་དེ་དག་ཀྱང་ཐོག་མར་གྱང་གོག་གི་འོག་ནས་ཐོན་སྐབས་སྒྲིལ་ཆས་སོགས་གང་ཡང་མི་སྣང་ཞེས་པ་སོགས་ལས་བོད་ཀྱི་གསུང་རབ་ལ་དུས་རབས༡༠པའི་ནང་དུ་གདོང་དར་བསྒྲོན་པའི་སྲོལ་དེ་བྱུང་།